JohanHeinsen/ENO huggingface dataset:
Odense Adresse-Contoirs Efterretninger, 1843-03-20
Ostindien og China. Akbhar Khan skal være vendt tilbage til Kabul. – J China havde Man opdager, at for Afslutningen af Fredstraktaten vare Passagererne og Mandskabet paa to ved Øen Formosa strandede Skibe blevne myrdede; den brittiske Fuldmægtig havde forlangt Opreisning. J Canton var den 7 December det brittiske Factori blevet udplyndret af engelske Matroser, der havde gjort en alvorlig Opstand; den 1 Januar var Roligheden gjenoprettet.
Odense Adresse-Contoirs Efterretninger, 1843-03-20
Fædrelandet. Blandinger. Sangerinden Madame Fink-Lohr er afreist fra Kjøbenhavn over Kiel, Hamborg og Berlin til Petersborg, for sin Afreise lod hun sig høre paa en Hofconcert hos Hs. Kgl. H. Kronprindsen. Paa den italienske Opera er Madame Forconi paa sin Benefice bleven hilset med en Blomsterregn. Med sædvanlig Tækkelighed og Ynde tilkjendegav Kunstnerinden det forsamlede Publikum sig Taknemmelighed for den hende udviste Ære og opsamlede de talrige Floras Gaver. Da traadte den yndede Sanger Hr. Rossi ind paa Scenen og fremtog blandt de opsamlede Blomster en paa denne Aarstid usædvanlig smuk og riig Rosenkrands, hvilken han under Tilskuernes gjentagne bifaldsyttringer satte paa Kunstnerindens Hoved. Endeligen var der endnu forbeholdt Publikum en Overraskelse, idet der paa Plakaterne var angivet, at Forestillingen skulde slutte med et af MadForconi efter eget Valg bestemt Nummer. Hun havde hertil med megen Skjønsomhed valgt den danske Nationalsang, der blev afsjungen af Operaselskabets samtlige Medlemmer og fremkaldte et almindeligt bifald hos Tilhørerne. en vigtig Post i Kongens umiddelbare Nærhed er ved et sørgeligt, uventet Dødsfald bleven ledig, idet Generaladjutant for Søetaten, Contreadmiral Christian Wulff pludselig er død. Han var en af Marinens ypperste Officerer, i Krigens Tid vandt han Heltenavn, og paa den høie Post, han sidst beklædte, bevarede han ikke blot den Yndest, som Folket bar til ham for hans Ungdomsbedrift, men erhvervede sig Alles Hengivenhed og Høia stelse ved sin ædle Charakteer og sin milde, humane Tænkemaade. (Fædrelandet.)
Odense Adresse-Contoirs Efterretninger, 1843-03-20
Aalborg Avises kjøbenhavnske Correspondent fortæller Følgende: Hos en herværende udenlandsk Minister vare nogle anseete Herrer inviterede til Middag; da Taffelet var tilende begave de sig ind i et Sideværelse, for at drikke Kaffe og ryge Cigarer. Her tog en af Herrerne en af de paa Væggen hængende Pistoler ned, spændte Hanen og sagde til Selskabet: Hvem skal jeg skyde paa-Skyd paa mig raabte en af de Tilstedeværende, en ung vakker, nylig gift Mand. Den Anden sigtede ogsaa paa ham, men betænkte sig, rettede Pistolen imod et Portrait af den afdøde preussiske Konge, trykkede af og Portraitets Hoved var gjennemboret af en Kugle. Man kan kun tænke sig den Forfærdelse, der bemægtigede sig alle Tilstedeværende ved at see, hvor nær den unge Mand havde været Dødens sikkre Bytte ved en Andens Uforsigtighed. Eiermanden havde ikke havt nogen Ahnelse om, at Pistolen var ladt, thi det var mangfoldige Aar siden, at den var bleven benyttet. - En Embedsmand har i disse Dage aflivet sig selv. Aarsagen hertil skal være, at der skulde indledes Action imod ham paa Grund af betydelige Misligheder og Defrandationer i hans Embedsførelse. Han skal saaledes ikke have havt meer end 60 Rbdlrs. Gage om Aaret, men desuagtet have disponeret i Tusindviis aarlig og desuden efterladt en meget betydelig Formue.
Odense Adresse-Contoirs Efterretninger, 1843-03-20
Jfølge Kbhposten circulerer i denne Tid i Kjøbenhavn et Rygte om de skammelige og forargelige Bedragerier, der i en Række af Aar skulle have fundet Sted under en Green af Communens Bestyrelse, idet en aldeles underordnet Embedsmand skal have vidst at tilvende sig store Summer paa Borgernes Bekostning ved de skamleseste Defraudationer, og næstendeels gjort det saa aabenlyst som muligt, idet han med en Løn, der kun kunde strække til en høist tarvelig Levemaade, har ført et stort og luxurieust Huus, og derhos samlet sig en efter Forlydende meget betydelig Formue. Kbhposten opfordier Raadmand Mundt og Borgermester Schæffer til at meddeele offentlige Oplysninger i denne Sag.
Odense Adresse-Contoirs Efterretninger, 1843-03-20
Det Huberske Selskab er ankommet til Flensborg, Oboisten Barth til Staden Slesvig og det Müllerske Selskab gav igaar Aftes sin første Forestilling i Aarhuus.
Odense Adresse-Contoirs Efterretninger, 1843-03-20
Dagen fortæller, at et Par gamle Ægtefolk, der boede i Løvstrædet i Kjøbenhavn, var allerede i flere Dage ikke blevne seete af deres Huusfæller, hvilke derfor foranstaltede Døren til deres Bolig oplukket. Man fandt da begge Ægtefolkenes Liig allerede i forraadnet Tilstand; Manden siddende paaklædt paa en Stol ved Siden af Sengen, lænende sig til et Bord, og Konen liggende afklædt ved hans Fødder. Man formodede, at Begge om Natten ere blevne qvalte af Kuldamp.
Odense Adresse-Contoirs Efterretninger, 1843-03-20
Jfølge Jtzehoer Wochbl. skal der ved Heide i Ditmarsken ved en Folkefest være opstaaet et almindeligt Slagsmaal, hvorved en Masse Mennesker kom til at ligge ovenpaa hinanden. Pludselig lød der et gjennemtrængende Skrig fra neden og en af Personerne raabte bonligt om at maatte komme op; dette skete, hvorpaa den Mand, der havde ligget nærmest ovenpaa den Skrigende, udspyttede hans blodige Næse, hvilken han under Kampen havde afbidt ham.
Odense Adresse-Contoirs Efterretninger, 1843-03-20
Den 1 Marts døde i Flensborg i det saakaldte "Prakkerherberge, en fattig Mand, der var bekjendt i Staden under Navn af Bonaparte. Kisten med Liget blev da ved hans Begravelse pakket paa to sammenbundne Børneslæder og af en Skare Drenge, under lydelig Hallo, slæbt til Kirkegaarden, hvor Liget blev modtaget i dette Optog. - J samme By blev den 15 ds., under Kirketiden, et bedaget Fruentimmer myrdet i sit Værelse i Sønder-Fiskergaden. Morderen er endnu ikke opdaget.
Odense Adresse-Contoirs Efterretninger, 1843-03-20
Den forrige Byfoged i Frederikshavn, Overanditeur Lassen, der for Tiden er under Tiltale for sit Embedsforhold, er nu tiltraadt en Udenlandsreise, og ventes ikke tilbage for til Nytaar.
Odense Adresse-Contoirs Efterretninger, 1843-03-20
Paa det i Torsdags afholdte Møde af den forenede Bankbestyrelse blev Prof. T. Algreen-Ussing valgt til Bankrepræsentant i afdøde Cancellieraad Payngks Sted, hvorhos Høiesteretsassessor Wilse valgtes til Formand for Bankbestyrelsen i afdøde Høiesteretsadvocat Justitsraad Høegh-Guldbergs Sted.
Odense Adresse-Contoirs Efterretninger, 1843-03-20
Fra de danske Besiddelser paa Kysten Guinea ere Efterretninger indløbne af 19 Decbr. f. A., ifølge hvilke den fungerende Gouverneur Capitain Carstensen befandt sig ved godt Helbred. Derimod var en anden Embedsmand, surnummerair Assistent Wulf, der havde opholdt sig der i 7 Aar, ved Døden afgaaet. Capitain Carstensen er saaledes, efterat Gouverneur Wilckens og Assistent Wulf ere døde, samt Assistent Dall i forrige Aar. er hjemreist, den eneste administrerende Embedsmand paa de danske Besiddelser. Hambros smukke Landsted ved Strandveien ved Kjøbenhavn med tilliggende Jorder er solgt til Grosserer, Andreas Hansen.
Odense Adresse-Contoirs Efterretninger, 1843-03-20
Svendborg. En Begivenhed, som alt i længere Tid har udgjort Dagens Æmne og i høi Grad vakt Jndvaanernes Jndignation, er de paa herværende Postcontoir af Fuldmægtig Daugaard begaaede Defrandationer, der ere desto mærkeligere, som de allerede i længere Tid have fundet Sted og efter al Sandsynlighed ere af en saa udbredt Natur, at de kun ved en streng og gjennemgribende Undersøgelse i deres Fuldstændighed ville kunne komme for Dagens Lys. Efter at flere herværende Corresponderende havde bragt i Erfaring, at deres afsendte Pengebreve ei vare komne Vedkommende ihænde og i den Anledning søgte Oplysning hos Postmesteren, opdagedes, at de vare tilbageholdte af Fuldmægtigen, som derpaa suspenderedes. Ved en flere Dage senere af Postmesteren foranstaltet retslig Undersøgelse hos Fuldmægtigen fandtes derpaa i hans Gjemmer ikke færre end 17 deels aabnede deels aabnede tomme Breve, som havde indeholdt henved 400 Rbd.; ifølge tidligere Anmeldelser savnedes foruden disse endnu flere Pengebreve til Beløb 500 Rbd., ialt circa 900 Rbd.; ligeledes er det vitterligt, at han aarelang af mindre Velunderrettede har taget høiere Porto end Brevtaxten hjemler. Disse Facta foranledige naturligviis hans Arrestation, og de derpaa optagne Forhør ere efter Forlydende indsendte til Generalpostdirectionen. (Svendb. A.)
Odense Adresse-Contoirs Efterretninger, 1843-03-20
Odense. En sørgelig Ulykke hændtes i Dag med 2de unge Mennesker heraf Byen ved at kjøre i en Eenspændervogn, idet Hesten, der var en Leiehest, efter først at være bleven standset ved Vissenberg, hvor den var bleven skye, atter, ved at fortsætte Touren igjennem en Skov noget derfra, igjen løb lybsk, kastede Vognen omkuld, og det ene unge Menneske, en Gartnerenkes Søn, som var sin Moders Støtte, var død paa Stedet ved et Slag i den venstre Tinding; den anden Person, som har faaet et betydeligt Saar i Baghovedet, staaer muligt til Redning.
Odense Adresse-Contoirs Efterretninger, 1843-03-20
Udnævnelser. Under 6 ds. er Toldcontrolleur i Nordborg, Domd. C. Sørensen, meddeelt Krigsassessors Karakteer, den 9de, Cancellist i det Kongelige Generalcommissariats Collegii Revisionscontoir, samt Capitain og Regimentsqvarteermester ved Kongens Livcorps, Kammerjunker C. B. Michaelsen, udnævnt til Regnskabsfører ved Artilleribrigadens Tøietat fra 1 April d. A. at regne, imod at stille den lovbefalede Sikkerhed, og derhos, som Følge heraf, under s. D. meddeelt Afsked fra Collegiet og Kongens Livcorps, den 8de, Commandeersergeant ved det færøeske Jægerdetaschement, M. E. Berg, udnævnt til Dannebrogsmand; den 10de, Fuldmægtig i Revisionscontoiret under den Kongel. Generalpostdirection, H. C. Winther, til Fuldmægtig i Assignations- og Bogholder contoiret med Prædicat af Underbogholder; 1ste Copiist i Directionens danske Secretariat. W. D. C. N. Herholdt, til 2den Fuldmægtig i Revisionscontoiret; Cand. juris T. Castenschiold til 2den Copiist i Directionens danske Secretariat; Premier- lieutenant à la suite i Cavalleriet og Adjutant ved 3die Cavalleribrigade, Hofjunker D. W. v. Hegermann-Lindencrone, til Kammerjunker.
Odense Adresse-Contoirs Efterretninger, 1843-03-20
Ledigt Embede. J Rudkjøbing er en Told- og Consumtions-Underbetjents=Post ledig, der er tillagt 222 Rbd. aarlig foruden Procenter, og som kan ansøges af dertil qvalificerede Underofficerer.
Odense Adresse-Contoirs Efterretninger, 1843-03-20
Ind- og udklarerede Skibe ved Odense Toldkammer. Jndgaaede: den 13 Marts, H. H. Brunkhorst af Schufra Cappeln, Everten Wilhelmine med Ballast; den 15de M. Fischer af Odense, fra Hartlepol, Sluppen Jenny & Marie med Steenkul, den 16de, H. Nielsen af og fra Horsens, Jagten Charlotte Sophie med Olie og Tobak; den 18de, H. Christensen af og fra Samsøe, Baaden de 3 Brødre, ballastet. Udgaaede: den 16de, C. Jørgensen af Odense, til Pillau, Skonnerten Emilie, ballastet; C. F. Nielsen af Odense, til Kjerteminde, Jagten Lykkens Prøve, ballastet; den 17de, P. Olsen af Odense, til Samsøe, Dæksbaaden Anne Marie med Korn og Flyttegods; den 18de, H. Christensen af og til Samsøe, Baaden de 3 Brødre med Flyttegods; H. Nielsen af og til Horsens, Jagten Charlotte Sophie med Oliekager og Sæbe; A. M. Fischer af Odense, til Flensborg, Sluppen Caroline Mathilde med Hørfrøe; M. Fischer af Odense, til Kjøbenhavn, Jagten Johanne Marie med Korn og Markedsgods.
Odense Adresse-Contoirs Efterretninger, 1843-03-20
Kjøbenhavns Børs-Cours den 17 Marts 1813 Hamb. 2 M. - k. S. 203. 4 pCt. uopsigelige RigsbankOblig. - 2 - Rbd. r. S. Spec............ 200. Bank-Disconto ..... 4 pCt. 4 pCt. norsk Laan ved Hambro Norske Spec. Sedl. pr. 100 og Søn af 1828. - - r. S. Sp. - a - Rbd. Sedl. 4 pCt. nye norske Oblig. af 1 pCt. Kongel. Obligationer 1834. - a - 1 r. S. (u. Rente) 102 1/2 a 103 R. Sdl. 4 pCt. dito - a - i Bco. Nationb. Obl. (af Laan 1 Febr., 3 pCt. eng. Laan 83 183 1 L. S. 1820) - - Rbd. r. S. Bank-Actier 113 al 13 1/2 r. S.
Odense Adresse-Contoirs Efterretninger, 1843-03-20
Kjøbenhavns Torvepriser den 18 Marts 1813. Hvede. 5 Rd. 32 s. 6 Rd. 18. Ærter ........ 4 R. 24 s. a R. 56 s. Rug....... Rd. 80. -5 Rd. 18. Flesk, røg..... 1. 80. -2 R. : s. Byg, 2rad. 3 Rd. 28. –3 Rd. 18. Dito, grønf. R. 18 s. - 1. 64 s. Byg, Grad. 3 Rd. 1s. –3 Rd. 36. Smør, Pd. 1 Mk. Hs. - 1 Mk. 11s. Havre .... 2Rd. 76 s. –3 Rd. 16, Æg, Suel. 1 Mk. 1s. - 1 Mk. 6 s. Sjællandsk Smør, Fjerding 13 Rd. 3 Mk. : s. a 14 Rd. 1 Mk. 8 s.
Odense Adresse-Contoirs Efterretninger, 1843-03-20
Spørgsmaal. Kunde det ikke med billighed forlanges af den Godseier, som uden Naboens Vidende og Samtykke har ladet borttage sin Grøftevold, der udgjør Hegnet imellem ham og Naboen, for med samme at planere sine egne Jorder, i det mindste at lade Grøften, som optager Vandet fra Naboens Jorden, oprense, og sætte Hegnet igjen i forsvarlig Stand?
Odense Adresse-Contoirs Efterretninger, 1843-03-20
AVERTISSEMENTS. At det har behaget det alvise Forsyn Onsdagen den 15 dennes at bortkalde til det Bedre mit elskede Barn, lidet over Aar gammel, er det Sorgens Budskab jeg herved maa bringe fraværende Slægt og Venner. C. Bertelsen. Hellerup den 18 Marts 1843. den Det blev min tunge Lod for Familie og Venner sørgeligst at bekjendtgjøre, at min inderlig elskede Søn, Friderich Julius Fog, Avlsforvalter paa Juelsberg, i sit 21de Aar blev mig i Aftes efter faa Dages Lidelser berøvet, for Hisset at samles med sin forevigede Moder og 5 Sødskende. Rissinge den 18 Marts 1843. Fog.
Odense Adresse-Contoirs Efterretninger, 1843-03-20
At vor lille kjære Sophie, efter 9 Dages Sygdom, blidt henslumrede den 14 d. M. i en Alder af 1 1/2 Aar, bekjendtgjøres sørgeligst for fraværende Slægt og Venner. Wroeskjøbing den 17 Marts 1813. L. Meldal, C. T. Meldal. fød Nissen.
Odense Adresse-Contoirs Efterretninger, 1843-03-20
J den Miloske Bog= og Papirhandling modtages Subskription paa
Odense Adresse-Contoirs Efterretninger, 1843-03-20
Hs. M. Kong Christian den 8de til Hest, omgiven af Allerhøistsammes Suite, et fortrinligt Lithographie, stor 15 og 20 Tommer. Substriptionsprisen herpaa er 1 Rbd. 10 s. til den 11 April d. A., efter den Tid bliver Prisen 2 Rbd. Prøve=Exemplar heraf er til behageligt Eftersyn hos mig.
Odense Adresse-Contoirs Efterretninger, 1843-03-20
Schous Udtog af Forordninger for 1842. er udkommen og faaes i den Hempelske Boghandling. Underjæger af det 3die Jægercorpses 1ste Compagnie No. 127, Anders Jensen Boeslum, leveret 10 Juli 1811 af Randers Amts 18de Lægd Løbe No. 119, er uden Compagniets Vidende bortgaaet Torsdagen den 16 Marts om Eftermiddagen. Han er 21 Aar gammel, 61 1/2 Tommer høi, blaae af Øine, bruun af Haar, stærk af Skuldre og Been, og var iført en grøn Baistrøie og Felthue, et Par blaae Klædes=Beenklæder, et Halsbind, et Par blaae Sokker, et Par Commisskoe, samt en hjemmegjort Skjorte med Stempel paa, som dog ikke var meget synlig, hvorimod hans Navn med følgende Bogstaver A.d. S. B. tydeligen staaer anmærket paa samme. Hvo, som kan give nogen Oplysning om Ovennævntes Opholdsted, bedes behageligen at anmelde saadant for Undertegnede. Nyborg den 19 Marts 1813. Lillienschiold, Capitain og Compagniechef. i det 3die Jægercorps.
Odense Adresse-Contoirs Efterretninger, 1843-03-20
At Kjøbmand Christen Aavn Andresens Boe igaar er taget under Skifterettens Behandling som fallit, saadant bliver herved, ifølge Placaten 10 April 1811, bragt til almindelig Kundskab. Rudkjøbing Byefogedcontoir den 18 Marts 1813. Schmidten.
Odense Adresse-Contoirs Efterretninger, 1843-03-20
Selskabet til Hesteavlens Fremme, le danske Provindser afholder en Generalforsamling i Hotel di Nord i Kjöbenhavn, Løverdagen den 25 Marts, om Formiddagen Kl. 10, hvortil Dhrr. Medlemmer indbydes.
Odense Adresse-Contoirs Efterretninger, 1843-03-20
Committeen for den sjællandske og fyenske Afdeling af Selskabet til Hesteavlens Fremme i de danske Provindser, den 3 Marts 1843.
Odense Adresse-Contoirs Efterretninger, 1843-03-20
Det mindre fyenske Brandassuranceselskab afholder den aarlige Generalforsamling Tirsdagen den 1 April førstkommende, om Formiddagen Kl. 9, hos Sognefoged og Gaardmand Jørgen Pedersen i Allested, hvor de, der ønske at optages, som de, der ville udtræde af Selskabet, saavidt muligt, have at melde sig. Ligeledes vil der blive foretaget Valg af en Formand, en Viceformand og 8 nye Taxationsmænd, H. Møller.
Odense Adresse-Contoirs Efterretninger, 1843-03-20
Søndagen den 26 Marts 1813 afholdes et Skyttelang hos Huusmand Jens Sørensen i Nørrehusene i Udberud Sogn over følgende Gevinster: 1) et tokasses Sølvuhr, 2) et eet kasses ditto og 3) en sølvbeslagen Pibe; der skydes ene med Hagel. Skipper H. J. Topp. afgaaer til Kjøbenhavn om 6 a 8 Dage, og anbefaler sig for Gods og Passagerer, hvorom man behager at henvende sig J Nielsens Søn.
Odense Adresse-Contoirs Efterretninger, 1843-03-20
Skipper Paul Rasmussen i Nyborg agter at afseile til Kjøbenhavn den 27de, og medtager Fragtgods.
Odense Adresse-Contoirs Efterretninger, 1843-03-20
Paa en Postembedsmands Contoir er en Plads ledig for en Skriver. Pladsen maa strax tiltrædes. Billetter mærket A bedes indlagte paa Adressecontoiret. Mærk.
Odense Adresse-Contoirs Efterretninger, 1843-03-20
Hos Undertegnede paa Klingenberg staaer en moderne Mahognie Sovesopha til Salg. Sammesteds kan en skikkelig Dreng antages i Lære. F. Halle, Stolemager og Billedhugger. Mærk En Pige, der har lært Skrædersyening m. m., ønsker sig en Condition enten som Syepige eller Stuepige til 1 Mai d. A. Adressecontoiret anviser.
Odense Adresse-Contoirs Efterretninger, 1843-03-20
Classelotteriesedler ere at faae indtil Løverdagen Caroline Schalburg.
Odense Adresse-Contoirs Efterretninger, 1843-03-20
En meget smuk blankbruun Hingst staaer i anstundende Foraar til Bedækning i Rynkebye ved Kjerteminde, den er 5 Aar gammel, 11 Qvarteer, høi, stærk og reen af Been. Prisen 9 Mk. pr. Hoppe. Hans Sørensen Rynkebye. Paa C. C. Jørgensens Jern= og Metalstøberi i Odense holdes stedse et vel assorteret Lager af alle mulige Sorter Støbegods, saasom: mange forskjellige velindrettede Kakkelovne, hvoriblandt flere nye smagfulde Facons, Kjølleovne 18 2 Etages, Comfyrindretninger, store Gryder til at indmure og mindre dito i alle Størrelser, Pander, forskjellige Gravkors og Gittere, Tagvinduer, alle nye saavelsom ældre forbedrede Sorter Plove og Muldfielle m. m., som jeg anbefaler tilligemed en ny Slags meget solide, hensigtsmæssige støbte Tagrender og Bygnings ankere. Bestillinger modtages paa Kirkevinduer og andre Bygnings-, Skibs-, Maskin- samt Møllearbeider, som leveres propert og solid til billigste Priser.
Odense Adresse-Contoirs Efterretninger, 1843-03-20
Ovennævnte Støbegods anbefales endvidere paa mine efternævnte Udsalgssteder. der i Byen hos Kjøbmand P. Rasmussen i Overgade F. Smith i Vestergade F. C. Starup paa Fisketorvet. J. J. Stokkebye, Nørregade i Kjerteminde hos Kjøbm. Elias B. Muus, i Faaborg hos Consul J. Ploug, samt i min Bopæl ved Nørre-Port til Fabrikkens billige Ærbødigst bestemte Priser. C. C. Jørgensen.
Odense Adresse-Contoirs Efterretninger, 1843-03-20
Bekjendtgjørelse. Da den af mig ved Procurator Holm til den 15 og 16d. M. bestilte Auction hos Gjæstgiver Bøving i Faaborg over endeel Handelsvarer, paa Grund af flere Kjøbmænds Protest, blev af Auctionsdirecteuren Justitsraad Wiborg standset, saa bekjendtgjøres, at de til bemeldte Auction indleverede Varer, der bestaae af en betydelig Deel diverse Dreiler, Klæde, Sirts, Bomuldstøi, Silketøi, Silke, & Bomuldsbaand, Silkeflor til Møllesigter, Handsker, hvide Varer, Knapper, Silke-, uldne & Bomuldstørklæder & Shawler, Bobinet, Blonder, Strimler og Speile m. m. m., ere at faae hos mig til de saare billige Priser, hvorfor de vare vurderede i Auctions Cataloget. Faaborg den 17 Marts 1813. S. J. Philipsen.
Odense Adresse-Contoirs Efterretninger, 1843-03-20
Tobaks=Udsalg paa Skjolden i Odense.
Odense Adresse-Contoirs Efterretninger, 1843-03-20
Jeg tillader mig at tilkjendegive et æret Publikum, at jeg har aabnet et Udsalg paa ovennævnte Sted med alle Sorter Røg=, Skraae, og Snuus=Tobakker samt Cigarrer, som udsælges til Fabrikkens bestemte og billige Priser, forsikkrende Enhver, som vil forunde mig sin Handel, om reel Behandling og gode Varer. Ærbødigst Odense den 6 Marts 1813. P. C. Hansen. Nye Knæk-Parasoller ere i Dag arriverede hos L. B. Jürgensen. Riger Sæde=Hørfrøe. er directe arriveret i særdeles smukke Varer, og sælges billigst H. S. Hausen. i Middelfart.
Odense Adresse-Contoirs Efterretninger, 1843-03-20
Ægte Rigaer Sæde=Hørfrøe. samt dansk dito bekommes billig hos A. Thyboe.
Odense Adresse-Contoirs Efterretninger, 1843-03-20
Nyborg. Sæde=Havre. af fortrinlig smuk Qvalitet bekommes paa Odense Vestergade W. Edsberg.
Odense Adresse-Contoirs Efterretninger, 1843-03-20
Nyt rigaisk Sæde-Hørfrøe bekommes til billig Priis hos K. Behrendt, i Middelfart.
Odense Adresse-Contoirs Efterretninger, 1843-03-20
Jtaliensk Kaigræsfrøe, som foregaaende Aaringer har været særdeles søgt for sin tætsluttende Græsbund, er iaar atter til Salg hos Møller Jacobsen i Nøde=Mølle. Bestillinger af samme modtages af Kjøbmand Friis i Odense.
Odense Adresse-Contoirs Efterretninger, 1843-03-20
Brunsviger Humle, udmærket god, faaes hos P. L. Jensen. i Nyborg. Ber Humle. Et Partie udmærket Sække=Humle, fortrinligen egnet til Forhandling, er i disse Dage arriveret, og anbefales i Forbindelse med en lille Restbeholdning af sidst averteerte udmærkede Amerikansk, i billigste Priser, af Middelfart den 8 Marts 1813. H. S. Hansen.
Odense Adresse-Contoirs Efterretninger, 1843-03-20
Løverdagen den 25 Marts bliver at erholde nyskjernet Smør paa Odense Torv fra Hovedgaarden Ravnholt. Bøgebrænde, tørt, storslaaet, kan faaes i hele eller halve Favne paa Klingenberg No. 616. Storslagen tør Favnebrænde. er at bekomme hos S. Strøm.
Odense Adresse-Contoirs Efterretninger, 1843-03-20
Grønt og god Sterrehøe er at faae tilkjøbs for billig Priis hos Rasmus Rasmussen i Stige. Nybrændt Steenkalk kan bekommes tilkjøbs S. ved Kalkbrænderiet i Nyboe ved Brabetrolleborg Løverdagen den 25 og Søndagen den 26 Marts, og fremdeles udsælges i Tønder og Skjepper. Naar større Partier bestilles, kan samme erholdes 6 Dage efter. Madsen.
Odense Adresse-Contoirs Efterretninger, 1843-03-20
J en reel Gade er et eller to meublerede Væ MES, relser at faae til Leie enten strax eller til 1 Mai og, om forlanges, Kosten i Huset. Adressecontoiret anviser.
Odense Adresse-Contoirs Efterretninger, 1843-03-20
J Gaarden No. 122 paa Odense Nørregade kan saavel øverste som nederste Etage med Adgang til Haugen faaes tilLeie og strax tiltrædes. Øverste Etage i Huset Nr. 61 i Overgade, bestaaende af 4 velvedligeholdte Værelser med øvrige Beqvemmeligheder, er at erholde til Leie førstkommende Paaske Flyttetid; det Nærmere aftales med Eieren som boer i Stue-Etagen.
Odense Adresse-Contoirs Efterretninger, 1843-03-20
Eiendom til Salg. Efter tagen Bestemmelse agter jeg at sælge den mig tilhørende Gaard i Orritzlev Bye og Sogn, Skanderborg Amt.
Odense Adresse-Contoirs Efterretninger, 1843-03-20
At beskrive denne udmærket gode Eiendom anseer jeg overflødigt, da Kjøberen bedst ved at tage den i Øiesyn kan overbevise sig om sammes Beskaffenhed, men bemærker blot, at der holdes om Vinteren en Besætning fra 150 til 170 Fækreaturer, foruden Heste og Faar. Fra 1 Marts af ville Conditionerne for Salget blive henlagte paa Skriverstuen her paa Gaarden, saavelsom hos Gjæstgiver Kjeldsen i Horsens og hos Hospitalsforstander Hjerrild sammesteds, der har i Commission at sælge Eiendommen for mig. Steensballegaard den 10 Februar 1813. K. J. W. Arenfeldt.
Odense Adresse-Contoirs Efterretninger, 1843-03-20
Onsdagen den 22 Marts d. A., Formiddag Kl. 10, bliver afholdt offentlig Auction over Bortforpagtningen af den det borgerlige Skyttelang tilhørende, udenfor denne Kjøbstads Møllebroe beliggende Løkke, der indeholder 8 Tdr. 1 Skp. Land til 11,000 Alen pr. Td. Bortforpagtningen skeer paa 6 Aar, fra 1 Octbr. d. A. at regne, og Auctionen afholdes paa Raadstuen, efter Conditioner, som ere til Eftersyn her paa Contoiret. Odense Auctionscontoir den 6 Marts 1813. Reimuth.